wannaphong/clean_thaiwikipedia huggingface dataset:
# เต่าดาวพม่า
เต่าดาวพม่า (ชื่อวิทยาศาสตร์: Geochelone platynota)  เป็นเต่าบกที่มีขนาดลำตัวยาวประมาณ 11 นิ้ว มีลวดลายบริเวณกระดองหลังเป็นรูปดาว ความเข้มของสีกระดองจะผันแปรไปตามสภาพแวดล้อม มีช่วงวัยเจริญพันธุ์ 10-15 ปี ฤดูผสมพันธุ์อยู่ในช่วงฤดูฝน มักวางไข่ใต้พื้นทรายหรือทรายที่ปนดิน ระยะเวลาฟักไข่ 130-148 วัน 

มีถิ่นอาศัยในป่าผลัดใบ, ป่าดิบแล้ง ทุ่งหญ้าทางตอนเหนือของประเทศพม่า อาหารที่เต่าดาวพม่าชอบคือ ผักชนิดต่าง ๆ อาทิ คะน้า, กะหล่ำปลี, ผักโขม, ตำลึง, หน่อไม้ และมะเขือเทศ 

ปัจจุบันเต่าดาวพม่าได้ถูกขึ้นบัญชีอนุสัญญา CITES ห้ามล่า ห้ามซื้อขายในตลาดค้าสัตว์ ทำให้เต่าดาวพม่าเป็นสัตว์เฉพาะถิ่นและเป็นสัตว์หายาก ในประเทศไทยสวนสัตว์นครราชสีมา หรือสวนสัตว์โคราช ที่สามารถเพาะขยายพันธุ์ เต่าดาวพม่า ได้เป็นครั้งแรกในโลก http://www.komchadluek.net/2007/08/18/b004_125633.php?news_id=125633
# คิงคอง
คิงคอง  เป็นชื่อของตัวละครสมมุติที่เป็นลิงยักษ์ ชื่อ "คอง" อาศัยอยู่บน "เกาะหัวกะโหลก" เกาะลึกลับกลางมหาสมุทรอินเดีย

คิงคองปรากฏอยู่ในผลงานภาพยนตร์, นิยาย, การ์ตูน จำนวนมากตั้งแต่ พ.ศ. 2476 เป็นต้นมา มีการสร้างเป็นภาพยนตร์ฟอร์มใหญ่ครั้งแรกในปี พ.ศ. 2476 โดย แมเรียน ซี.คูเปอร์ นำมาสร้างใหม่ในปี พ.ศ. 2519 และ 2529 (King Kong Lives) สร้างโดย John Guillermin โดยค่าย ดิโน เดอ ลอเรนติส และ พ.ศ. 2548 โดย ปีเตอร์ แจ็คสัน

นอกจากนี้ยังมีนำไปสร้างเป็นภาพยนตร์ญี่ปุ่นโดย โทโฮสตูดิโอ นำคิงคองมาต่อสู้กับกิ้งก่ายักษ์ ก็อตซิลล่า สร้างเทคนิคพิเศษโดยเออิจิ ซึบูรายา ในปี พ.ศ. 2505 ประสบความสำเร็จเป็นอย่างสูง และมีการสร้างภาคต่ออีกหลายภาค

ในภาพยนตร์ต้นฉบับกล่าวถึงคิงคองว่าเป็นลิงกอริลลาที่มีความผิดปกติทางพันธุกรรม จนมีขนาดใหญ่โตผิดปกติ อาศัยอยู่บนเกาะหัวกะโหลก ซึ่งมีสิ่งมีชีวิตขนาดใหญ่ผิดปกติจำนวนมาก ไม่ว่าจะเป็นไดโนเสาร์ แมลงยักษ์ ต้นไม้ขนาดยักษ์ มีนักสำรวจกลุ่มหนึ่งเดินทางไปพบเกาะหัวกะโหลกโดยบังเอิญ และจับคิงคองใส่เรือบรรทุกกลับมาสหรัฐอเมริกาเพื่อไปจัดแสดงว่าเป็น "สิ่งมหัศจรรย์อันดับที่แปด" ต่อจากเจ็ดสิ่งมหัศจรรย์ของโลก

ฉากในภาพยนตร์ที่เป็นที่จดจำ คือฉากคิงคองหลุดออกจากกรงขัง และจับนางเอกปีนขึ้นไปบนยอดตึกเอ็มไพร์สเตต (ฉบับ พ.ศ. 2476 และ 2548) และตึกเวิลด์เทรดเซ็นเตอร์ (ฉบับ พ.ศ. 2519) ในนิวยอร์ก ต่อสู้กับทหารกองกำลังป้องกันประเทศ ก่อนที่จะถูกเฮลิคอปเตอร์และเครื่องบินรบยิงตกลงมาตาย

 ไมท์ตี้โจยัง 
ภาพยนตร์อีกเรื่องหนึ่งที่เกี่ยวข้องกับลิงยักษ์ ไมท์ตี้โจยัง (Mighty Joe Young) เป็นผลงานของผู้แต่ง แมเรียน ซี.คูเปอร์ สร้างครั้งแรกปี 1949 และภาคปี 1998 ภาพยนตร์ของ วอลท์ ดิสนี่ย์

 เรื่องย่อ 
จิล ยัง หญิงสาวผู้เติบโตมาพร้อมกับ โจ กอริลายักษ์พันธุ์หายาก ที่ร่วมมือกับนักสัตววิทยา เพื่อหาทางออกในการรักษาชีวิตของ โจ ให้รอดพ้นภัยร้ายจากน้ำมือของนักล่าสัตว์ผิดกฎหมาย โดยนำมันไปอยู่ในการดูแลของศูนย์พิทักษ์สัตว์ป่าในแคลิฟอร์เนีย การมาของจิลและโจสร้างความสนใจให้กับบรรดาสื่อมวลชน รวมทั้งนักล่าสัตว์จอมโหดที่วางแผนจะลักพาตัวโจไปแยกชิ้นส่วนขาย
เมื่อ โจ หลุดออกจากสวนสัตว์ ออกอาละวาดกลางนครลอสแอนเจลิส ผู้คนแตกตื่นและสร้างความเสียหายไปทั่วเมือง ตำรวจเชื่อว่าทางเดียวที่จะหยุด โจ ได้คือความตาย แต่ จิล ก็พยายามพิสูจน์ให้เห็นว่าการที่โจ เป็นแบบนี้เพราะถูกแรงกระตุ้นบางอย่าง และเธอสามารถควบคุมสถานการณ์เลวร้ายนั้นได้
# นกฟลอริแคนเบงกอล
นกฟลอริแคนเบงกอล  เป็นนกหายากที่สุดสายพันธุ์หนึ่ง ทั่วโลกมีนกฟลอริคันเบงกอลหลงเหลืออยู่เพียงไม่ถึง 1,000 ตัว ระดมพลัง-เมตตาช่วยชีวิตนกหายากในเขมร โดยแหล่งที่อยู่อาศัยใหญ่ที่สุดคือ บริเวณทุ่งหญ้ารอบทะเลสาบโตนเลสาบ (Tonle Sap) ในกัมพูชา และประเทศอินเดีย
# ฟิชเชอร์
ฟิชเชอร์  จัดอยู่ในไฟลัมสัตว์มีแกนสันหลัง ชั้นสัตว์เลี้ยงลูกด้วยนม ในวงศ์เพียงพอน (Mustelidae)

ฟิชเชอร์จัดอยู่ในสกุลหมาไม้ (Martes spp.) มีความยาวลำตัวและส่วนหัวเมื่อโตเต็มที่ประมาณ 32-40 นิ้ว หางยาว 13-16 นิ้ว น้ำหนัก 1.3-5.4 กิโลกรัม มีอายุขัยประมาณ 10 ปี ทั้งในธรรมชาติและสถานที่เลี้ยง

จัดเป็นหมาไม้ที่มีขนาดใหญ่ชนิดหนึ่ง มีสีขนสีดำและน้ำตาลเข้ม หางเรียวยาว สีขนจะเปลี่ยนไปในช่วงฤดูหนาว โดยปลายขนจะเปลี่ยนเป็นสีขาว

พบกระจายพันธุ์ค่อนข้างกว้างขวางในทวีปอเมริกาเหนือ (แบ่งออกเป็น 3 ชนิดย่อย-ดูในตาราง)จาก itis.gov  ในป่าที่หนาทึบเช่น ไม้เนื้อแข็งและโกเฟอร์ นอกจากนี้ยังอาศัยอยู่ใกล้แหล่งน้ำอีกด้วย

ฟิชเชอร์ ผสมพันธุ์ในช่วงตอนต้นฤดูใบไม้ผลิ มีระยะเวลาตั้งท้องราว 353 วัน ออกลูกครั้งละ 1-5 ตัว (โดยเฉลี่ย 3) ซึ่งตัวเมียกว่าจะผสมพันธุ์และออกลูกได้อีกครั้งต้องเว้นเป็นระยะเวลานาน ลูกที่เกิดใหม่จะมีร่างกายและขนเบาบาง ตาจะยังปิดอยู่จะกระทั่งอายุได้ 7 สัปดาห์ จะอาศัย
อยู่ในรังกับพ่อแม่จนอายุได้ 3 เดือน จึงจะแยกตัวออกไป

ฟิชเชอร์ ถูกมนุษย์ล่าเพื่อเอาหนังและขนทำเป็นเสื้อขนสัตว์ เช่นเดียวกับสัตว์ในวงศ์นี้สกุลและชนิดอื่น ๆ Fisher  Hodgson, Robert G. (1937). Fisher Farming. Fur Trade Journal of Canada.
# ลิซา (นักดนตรีชาวญี่ปุ่นเกิด พ.ศ. 2517)
ลิซา  หรือชื่อจริง ซากูระ เอลิซาเบธ นาริตะ  เป็นนักร้องสาวลูกครึ่งญี่ปุ่น-โคลัมเบีย  และเป็นโปรดิวเซอร์ชื่อดังในนาม "LISA" และเป็นอดีตนักร้องวง m-flo

ประวัติ

ในปี 1999 เธอได้ร่วมกับเวอร์บอลและทาคุ ทาคาฮาชิก่อตั้งวง m-flo ขึ้น  โดยเซ็นสัญญาภายใต้สังกัดริทึม โซนในเครือของเอเว็กซ์ แทร็กซ์โดยเดบิวกับซิงเกิลแรก "the tripod e.p" ไปเมื่อวันที่ 7 กรกรฎาคม 1999 และออกอัลบั้ม 5 อัลบั้ม กับ 11 ซิงเกิล  ก่อนที่ลิซาจะแยกตัวออกไปเมื่อปี 2002  โดยเธอได้เซ็นสัญญาเป็นนักร้องเดี่ยวภายใต้สังกัดเดิม คือ ริทึม โซน และออกอัลบั้มแรก "JUICY MUSIC" ก็ประสบความสำเร็จไปด้วยดี

ต่อมาเธอได้ร่วมมือเข้าร่วมกับวง "TRIPOD BABY" ซึ่งมีโปรดิวเซอร์คือ m-flo โดยได้ออกอัลบั้ม "BEAT SPACE NINE" เมื่อปี 2005  และในปีเดียวกันเธอได้ร้องเพลงประกอบเกม "Shadow the Hedgehog" 

ในปี 2006 เธอได้ออกอัลบั้มที่ 5 ที่มีชื่อว่า "ELIZABETH" โดยมีซิงเกิลดังอย่าง "I,Rhythm" และ "SHOW TIME" แต่ก็ไม่ประสบความสำเร็จมากนัก  

ผลงานของเธอได้ร่วมมือกับศิลปินหลายคนไม่ว่าจะเป็น m-flo, คุมิ โคดะ, ฮาร์ทสเดลส์ และ โตเกียว สกา พาราไดซ์  แต่งานอดิเรกที่เธอถนัด คือ การวาดภาพและเล่นดนตรี  อีกทั้งเธอยังเป็นนักกีฬาวอลเลย์บอลอีกด้วย

จนกระทั่งในปี 2007 เธอได้ออกอัลบั้มรวมซิงเกิลของเธอที่มีชื่อว่า "LISABEST -mission on earth 9307-" ซึ่งกลับมาประสบความสำเร็จอีกครั้งหลังจากล้มเหลวกับอัลบั้มของเธอที่ผ่านมา

ผลงาน

ซิงเกิล
 1st Single "move on"
 2nd Single "バビロンの奇跡"
 3rd Single "I'm all you"  
 4th single "Superstar" 
 5th Single "Flower For The Lion e.p. ～Peace in Love～"
 6th Single "My Dearest" 
 7th Single "SWITCH feat. 倖田來未 & Heartsdales / I ONLY WANT TO BE WITH YOU" 
 8th Single "So Beautiful"
 9th Single "Only if ～Diamonds in the Snow e.p.～" 
 10th Single "I, Rhythm" 
 11th Single "SHOWTIME" 
 12th Single "tomorrow"

อัลบั้ม

 1st Album "JUICY MUSIC"  
 2nd Album "GRATITUDE"  
 3rd Album "ELIZABETH"
 4th Album "ready to disco"

อัลบั้มรีมิกซ์

1st Aibum "Melody Circus" 
2nd Album "かぜのおんがく ～Radiating from an N.G.O.～" 
3rd Album "GOD SISTA"

เบสท์อัลบั้ม

 1st Album "LISABEST -mission on earth 9307-"

ดีวีดี 

 SHARE/AIDS AID 2005 LISAかぜのおんがくライブ

แหล่งข้อมูลอื่น

เว็บไซต์อย่างเป็นทางการ
# เลือด
เลือด เป็นของเหลวชนิดหนึ่งในร่างกาย ประกอบด้วย น้ำเลือด เกล็ดเลือด เซลล์เม็ดเลือดแดง เซลล์เม็ดเลือดขาว  ร่างกายเรามีเลือดอยู่ประมาณ 5 ลิตรหรือคิดเทียบกับน้ำหนักตัวเท่ากับร้อยละ 7-8 ของน้ำหนักตัว

 ส่วนประกอบของเลือด 
เมื่อนำเลือดไปปั่นเหวี่ยงเพื่อทำการแยกชั้น จะพบส่วนประกอบของเลือดต่าง ๆ ดังนี้

 น้ำเลือด (พลาสมา) 
น้ำเลือดหรือพลาสมา เป็นส่วนประกอบส่วนใหญ่มีอยู่ร้อยละ 55 ของเลือดทั้งหมดมีสภาวะเป็นเบส ค่าพีเอช 7.4 ประกอบด้วย น้ำ  91% สารอื่น ๆ เช่น โปรตีน 7% วิตามิน เกลือแร่ เอ็นไซม์ ฮอร์โมน ก๊าซ 2% (ทำหน้าที่ลำเลียงเอมไซม์ ฮอร์โมน แก๊ส แร่ธาตุ วิตามิน และสารอาหารประเภทต่าง ๆ ที่ผ่านการย่อยมาแล้วไปให้เซลล์และรับของเสียจากเซลล์ส่งไปกำจัดออกนอกร่างกาย) 

 เม็ดเลือด 
 เม็ดเลือดแดง (มีอายุ 110-120 วัน) ถูกสร้างมาจากไขกระดูก ตับ ม้าม
 เม็ดเลือดขาว (มีอายุ 7-14 วัน) โตกว่าเม็ดเลือดแดง มีหน้าที่ทำลายเชื้อโรค เม็ดเลือดขาวโดนทำลายโดย เชื้อโรค 80% ไขกระดูก และ ม้าม ร่างกายคนมีเม็ดเลือดขาว 5,000-10,000 เซลล์/เลือด 1 มิลลิลิตร แบ่งเป็น 2 ชนิด ได้แก่
 ฟาโกไซต์ (phagocyte)
 ลิมโฟไซต์ (lymphocyte)

 เกล็ดเลือด 
เกล็ดเลือดไม่ใช่เซลล์ แต่เป็นชิ้นส่วนของเซลล์ รูปร่างไม่แน่นอน มีขนาดเล็ก ไม่มีนิวเคลียส มีอายุประมาณ 3-4 วัน ถูกสร้างมาจากไขกระดูก มีปริมาณประมาณ 150,000-300,000 ชิ้น/เลือด 1 ลูกบาศก์เซนติเมตร นอกจากนี้เกล็ดเลือดจะหลั่งสารเคมี (ไฟบริน) ช่วยให้เลือดแข็งตัวเมื่อเกิดแผล

 ชนิดและสีของเลือดที่พบในสิ่งมีชีวิต 
 เลือดสีแดงเกิดจากเลือดกระทำปฏิกิริยากับธาตุเหล็ก
 เลือดสีเขียวเกิดจากเลือดกระทำปฏิกิริยากับกำมะถันhttp://www.foxnews.com/story/2007/06/11/man-oozes-green-blood-before-operation/http://article.wn.com/view/WNAT164fd5dfb7160d6fb1775c1d79cbf82e/#/related_news
 เลือดสีน้ำเงินเกิดจากเลือดกระทำปฏิกิริยากับทองแดง
# มกุฎราชกุมารบ๋าว ล็อง
มกุฎราชกุมารเหงียน ฟุก บ๋าว ล็อง  (4 มกราคม พ.ศ. 2479 – 28 กรกฎาคม พ.ศ. 2550) เป็นพระราชโอรสในสมเด็จพระจักรพรรดิบ๋าว ดั่ย แห่งเวียดนาม พระองค์ทรงเป็นผู้อ้างสิทธิ์ในราชบัลลังก์เวียดนาม ต้นราชวงศ์เหงียน ตั้งแต่วันที่ 30 กรกฎาคม พ.ศ. 2540 จนกระทั้งสิ้นพระชนม์  

 พระราชประวัติ 
มกุฎราชกุมารบ๋าว ล็อง ประสูติ ณ พระราชวังเกี๊ยนจุง  ในเมืองหลวงเก่าเว้ (Hue) เมื่อวันที่ 4 มกราคม พ.ศ. 2479 เป็นพระราชโอรสในสมเด็จพระจักรพรรดิบ๋าว ดั่ย แห่งเวียดนาม ต้นราชวงศ์เหงียน และสมเด็จพระจักรพรรดินีนาม เฟือง แห่งเวียดนาม เมื่อวันที่ 7 มีนาคม พ.ศ. 2482 พระองค์ได้รับการสถาปนารัชทายาทและประกาศเป็นมกุฎราชกุมารอย่างเป็นทางการที่พระราชวังในเมืองเว้ โดยเป็นราชพิธีตามธรรมเนียมลัทธิขงจื๊อ

ในปี พ.ศ. 2490 สมเด็จพระจักรพรรดินีนาม เฟือง แห่งเวียดนามเสด็จออกจากเวียดนามพร้อมกับมกุฎราชกุมาร พระขนิษฐาและพระอนุชา โดยประทับที่ชาโตทอเรนซ์ (Château Thorenc) นอกเมืองกาน ประเทศฝรั่งเศส พระองค์ทรงหันมานับถือศาสนาคริสต์นิกายโรมันคาทอลิก

 การศึกษา 
พระองค์ทรงสำเร็จการศึกษาชั้นมัธยมจากโรงเรียนร็อช (Roches School) ในนอร์ม็องดี หลังจากนั้นจึงเสด็จไปศึกษาต่อทางด้านกฎหมายและรัฐศาสตร์การเมืองการปกครอง ณ กรุงปารีส เพื่อเตรียมเข้ารับราชการ

ในปี พ.ศ. 2496 มกุฎราชกุมารบ๋าว ล็อง เข้าร่วมพิธีราชาภิเษกสมเด็จพระราชินีนาถเอลิซาเบธที่ 2 ณ กรุงลอนดอน ในฐานะตัวแทนของพระราชวงศ์เวียดนาม

 การรับราชการทหาร 
พระองค์ทรงเข้าร่วมในกองทหารต่างด้าวของฝรั่งเศส (French Foreign Legion) ในสงครามแอลจีเรีย และพระองค์ทรงสร้างชื่อเสียงอย่างดีเยี่ยม หลังจากรับราชการในกองทหารต่างด้าวของฝรั่งเศสเป็นเวลา 10 ปี พระองค์เสด็จกลับกรุงปารีส และทรงทำงานในธนาคารแห่งหนึ่ง พระองค์ใช้ชีวิตที่เหลืออยู่ในฐานะคนธรรมดา

 ผู้อ้างสิทธิ์ในราชบัลลังก์ 
ในปี พ.ศ. 2540 เมื่อสมเด็จพระจักรพรรดิบ๋าว ดั่ย แห่งเวียดนาม สวรรคต มกุฎราชกุมารบ๋าว ล็องได้รับตำแหน่งเป็นผู้อ้างสิทธิ์ในราชบัลลังก์ราชวงศ์เหงียน พระองค์ไม่ยุ่งการเมืองและใช้ชีวิตอย่างสงบสุขในปารีส

หลังจากการสวรรคตของสมเด็จพระจักรพรรดิบ๋าว ดั่ย แห่งเวียดนาม มกุฎราชกุมารบ๋าว ล็องถูกกล่าวหาว่าขายดาบที่มอบให้ในการสละราชสมบัติในปี พ.ศ. 2488

มกุฎราชกุมารเหงียน ฟุก บ๋าว ล็องสิ้นพระชนม์ในประเทศฝรั่งเศสเมื่อวันที่ 28 กรกฎาคม พ.ศ. 2550  มีพระชนมายุ 71 พรรษา และมีการจัดพิธีฝังพระศพในวันที่ 2 สิงหาคม พ.ศ. 2550
# ครอสบี, สติลส์, แนช แอนด์ ยัง
ครอสบี, สติลส์ แอนด์ แนช  หรือบางครั้งมีสมาชิกคนที่สี่ ร่วมด้วย ใช้ชื่อว่า ครอสบี, สติลส์, แนช แอนด์ ยัง  เป็นวงดนตรีร็อก และโฟล์ก-ร็อก จากสหรัฐอเมริกา รู้จักกันในชื่อย่อของอักษรนำหน้าชื่อสมาชิกในวง CSN หรือ CSNY
# ภาษาเบลารุส
ภาษาเบลารุส (, ในอักษรละติน: ,) เป็นภาษากลุ่มสลาฟตะวันออกที่พูดโดยชาวเบลารุส และเป็นหนึ่งในภาษาทางการสองภาษาของประเทศเบลารุสคู่กับภาษารัสเซียตามรัฐธรรมนูญฉบับปัจจุบัน (มาตรา 17)  นอกจากนี้ยังมีผู้พูดภาษานี้ในประเทศรัสเซีย, ลิทัวเนีย, ลัตเวีย, โปแลนด์ และยูเครน

ก่อนที่เบลารุสจะได้รับเอกราชใน พ.ศ. 2534 ภาษานี้เคยเป็นที่รู้จักในภาษาอังกฤษว่า ภาษาเบียโลรัสเซีย  หรือ ภาษาเบโลรัสเซีย  รวมทั้งในชื่อ ภาษารูธีเนียขาว  และ ภาษารัสเซียขาว  หลังได้รับเอกราชแล้วจึงมีชื่อเรียกเพิ่มเติมว่า ภาษาเบลารุสBelarusan English Dictionary 

thumb|right|250px|ภาษาเบลารุส

จากสำมะโนประชากรครั้งแรกของเบลารุสใน พ.ศ. 2542 ภาษาเบลารุสถือเป็น "ภาษาที่พูดกันในบ้าน" ของพลเมืองเบลารุสประมาณ 3,686,000 คน (ร้อยละ 36.7 ของประชากรทั้งหมด)Data from 1999 Belarusian general census in English  ในจำนวนนี้ ประมาณ 3,370,000 คน (ร้อยละ 41.3) เป็นชาวเบลารุส และประมาณ 257,000 คนอยู่ในกลุ่มชาติพันธุ์อื่น (ชาวรัสเซีย, ชาวโปแลนด์, ชาวยูเครน และชาวยิว) และประมาณ 6,984,000 คน (ร้อยละ 85.6) ของชาวเบลารุสระบุว่าภาษาเบลารุสเป็น "ภาษาแม่" ในขณะที่ข้อมูลอื่นอย่างเอ็ทนอล็อกระบุว่าภาษานี้มีผู้พูดเชิงส่งสารประมาณ 2.5 ล้านคนในประเทศรัสเซีย ภาษาเบลารุสได้รับการระบุว่าเป็น "ภาษาในครอบครัว" โดยประชากรประมาณ 316,000 คน ในจำนวนนี้เป็นชาวเบลารุสประมาณ 248,000 คน ซึ่งคิดเป็นประมาณร้อยละ 30.7 ของชาวเบลารุสอาศัยอยู่ในประเทศรัสเซีย (ข้อมูลจากสำมะโนรัสเซีย (พ.ศ. 2545) ในภาษารัสเซีย) ในประเทศยูเครน ภาษาเบลารุสได้รับการระบุว่าเป็น "ภาษาแม่" ของชาวเบลารุสประมาณ 55,000 คน ซึ่งคิดเป็นประมาณร้อยละ 19.7 ของชาวเบลารุสที่อาศัยอยู่ในประเทศยูเครน (ข้อมูลจากสำมะโนยูเครน พ.ศ. 2544 ในภาษายูเครน) ในประเทศโปแลนด์ ภาษาเบลารุสได้รับการระบุว่าเป็น "ภาษาที่พูดกันในบ้าน" โดยประชากรประมาณ 40,000 คน (ข้อมูลจากสำมะโนโปแลนด์ทั่วไป พ.ศ. 2545 Table 34 (ในภาษาโปแลนด์))

งานวิจัยของรัฐบาลเบลารุสใน พ.ศ. 2552 พบว่าร้อยละ 72 ของชาวเบลารุสพูดภาษารัสเซียที่บ้าน ในขณะที่ชาวเบลารุสที่ใช้ภาษาเบลารุสอย่างสม่ำเสมอมีเพียงร้อยละ 11.9 ชาวเบลารุสประมาณร้อยละ 29.4 สามารถเขียน พูด และอ่านภาษาเบลารุสได้ ในขณะที่ร้อยละ 52.5 สามารถอ่านและเขียนได้เท่านั้นhttps://core.ac.uk/download/pdf/214868912.pdf

ใน แผนที่โลกว่าด้วยภาษาใกล้สูญของยูเนสโก ภาษาเบลารุสถูกจัดอยู่ในกลุ่มภาษาที่มีภาวะเสี่ยงใกล้สูญ (vulnerable)

 ชุดตัวอักษร 
ชุดตัวอักษรเบลารุสเป็นรูปแบบหนึ่งของอักษรซีริลลิกซึ่งในครั้งแรกใช้เป็นชุดตัวอักษรสำหรับภาษาสลาวอนิกคริสตจักรเก่า ชุดตัวอักษรเบลารุสสมัยใหม่ได้รับการกำหนดไว้ใน พ.ศ. 2461 และประกอบด้วยตัวอักษร 32 ตัว ก่อนหน้านั้นภาษาเบลารุสยังเขียนด้วยชุดตัวอักษรละตินเบลารุส  ชุดตัวอักษรอาหรับเบลารุส (โดยชาวตาตาร์ลิปกา) และชุดตัวอักษรฮีบรู (โดยชาวยิวเบลารุส) มีการใช้อักษรกลาโกลิติกประปรายจนถึงคริสต์ศตวรรษที่ 11 หรือ 12

ระบบการเขียนข้อความภาษาเบลารุสเป็นอักษรละติน (โรมัน) มีหลายระบบ ชุดตัวอักษรละตินเบลารุสมีใช้กันน้อย
# อูเวอ บ็อล
อูเวอ บ็อล  เป็นผู้กำกับภาพยนตร์ ผู้อำนวยการสร้างภาพยนตร์ และผู้เขียนบทภาพยนตร์ชาวเยอรมัน เกิดวันที่ 22 มิถุนายน ค.ศ. 1965 ในเมืองแวร์เมิลส์เคียร์เชิน ประเทศเยอรมนี

บ็อลเป็นที่รู้จักและจดจำจากการกำกับภาพยนตร์ที่ดัดแปลงมาจากวิดีโอเกม โดยทุกเรื่องที่เขากำกับนั้นได้รับเสียงวิพากษ์วิจารณ์ในด้านลบทุกเรื่อง และได้รับการกล่าวขานว่าเป็น "ผู้กำกับยอดแย่" ซึ่งภาพยนตร์จากวิดีโอเกมหลาย ๆ เรื่องที่เขากำกับล้วนได้รับรางวัลภาพยนตร์ยอดแย่ทั้งสิ้น

เคยมีข่าวลือว่าบ็อลมีโครงการจะสร้างภาพยนตร์เรื่องเมทัลเกียร์โซลิด แต่ไม่นาน ฮิเดโอะ โคจิมะ ก็รีบออกมาประกาศผ่านทางบล็อกของเขาว่าไม่เคยคิดจะทำภาพยนตร์ร่วมกับบ็อล

 ผลงาน  
 German Fried Movie (1991)
 Barschel - Mord in Genf? (1993)
 Amoklauf (1994)
 Erste Semester, Das (1997)
 Sanctimony (2000)
 Blackwoods
 Heart of America (2002)
 ศพสู้คน (House of the Dead)
 กองทัพมืดมฤตยูเงียบ
 บลัดเรย์น ผ่าพิภพแวมไพร์ (BloodRayne)
 ศึกนักรบกองพันปีศาจ
 Seed (2007)
 บลัดเรย์น ผ่าพิภพแวมไพร์ 2
 Postal
 1986 อุโมงค์นรกสงครามเวียดกง (1968 Tunnel Rats)
 ฟาร์คราย โค่นนักรบพันธุ์สังหาร (FarCry)
 Stotic
 The Storm

 แหล่งข้อมูลอื่น 
 เว็บไซต์อย่างเป็นทางการของบริษัท Boll KG Production Company
# พระพุทธรูปเล่อชาน
พระพุทธรูปเล่อชาน เป็นพระพุทธรูปองค์ใหญ่ที่สุดในโลก ตั้งอยู่ในภูเขาเล่อ (เล่อชาน) เมืองเฉิงตู มณฑลเสฉวน ประเทศจีน ได้รับลงทะเบียนเป็นมรดกโลกร่วมกับภูเขาเอ๋อเหมย์เมื่อปี พ.ศ. 2539

 ประวัติ 
พระพุทธรูปเล่อชานเริ่มสร้างตั้งแต่สมัยราชวงศ์ถัง คือคริสต์ศักราช 700 กว่าปี เริ่มต้นโดยมีพระชื่อไห่ทงเดินทางมาถึงเสฉวน และพบว่าเขาเล่อชานตั้งอยู่บนทางผ่านของแม่น้ำสามสาย จึงมักเกิดอุบัติเหตุเรือล่มทำให้มีผู้คนเสียชีวิตบ่อย ๆ พระไห่ทงจึงตั้งใจสร้างพระพุทธรูปองค์ใหญ่ขึ้นตรงจุดนี้เพื่อให้พระคุ้มครองแก่ผู้เดินทาง

ต่อมา มีชาวพุทธผู้มีจิตศรัทธาใช้ความพยายามและใช้เวลาอีก 70 ปี สร้างพระพุทธรูปองค์นี้จนสำเร็จ พุทธศาสนิกชนจากท้องที่ต่างๆพากันมานมัสการเพื่อความสงบสุขแห่งจิตใจ

 ขนาดของพระพุทธรูป 
มีความสูงกว่า 70 เมตร ไหล่กว้างกว่า 20 เมตร พระเศียรสูงเท่าภูเขา พระบาทวางอยู่ริมแม่น้ำ พระหัตถ์วางบนเข่า พระพักตร์อิ่มเอิบสงบ
# ธงชาติไอซ์แลนด์
ธงชาติไอซ์แลนด์  มีรูปแบบคล้ายธงชาติกลุ่มประเทศสแกนดิเนเวีย คือ มีรูปกางเขนอยู่ในธงชาติ รูปกางเขนแดงในธงชาติไอซ์แลนด์สะท้อนให้เห็นถึงอดีตที่เคยเป็นอาณานิคมของประเทศเดนมาร์ก และ ศาสนาคริสต์ ธงชาติสำหรับใช้ทั่วไปนั้นเป็นธงสี่เหลี่ยมผืนผ้า ส่วนธงราชการและธงทหารนั้น มีลักษณะคล้ายธงชาติ แต่ด้านปลายธงตัดเป็นหางนกแซงแซว 2 แฉก หากธงดังกล่าวมีตราแผ่นดินอยู่ตรงกลางเครื่องหมายกากบาทนั้น แสดงว่าเป็นธงประจำตำแหน่งประธานาธิบดี

 ประวัติ 
ไอซ์แลนด์เป็นอาณานิคมของพวกไวกิ้งที่มาจากนอร์เวย์ซึ่งโจมตีดินแดนในสมัยศตวรรษที่ 9 ไอซ์แลนด์ได้จัดตั้งรัฐสภาเป็นครั้งแรกในยุโรปเมื่อ ค.ศ. 930 หรือ พ.ศ. 1473 และกษัตริย์นอร์เวย์ได้เข้ายึดปกครองใน ศตวรรษที่ 13-14 ต่อมาเดนมาร์กได้เข้ายึดการปกครองทั้งไอซ์แลนด์และนอร์เวย์ โดยธงชาติผืนปัจจุบันของไอซ์แลนด์ได้รับการประกาศใช้ให้เป็นธงชาติประจำรัฐอิสระแยกการปกครองออกจากเดนมาร์กในปี พ.ศ. 2461  และเป็นธงชาติเมื่อได้รับเอกราชและอิสรภาพอย่างสมบูรณ์เมื่อปี พ.ศ. 2487
# ศาสตรนิพนธ์
ศาสตรนิพนธ์ (Treatise) หมายถึงสัมพันธสาร (discourse) ว่าด้วยเรื่องต่างๆ ที่เขียนขึ้นอย่างเป็นระบบ ปกติจะมีความยาวค่อนข้างมาก

ศาสตรนิพนธ์ที่มีคุณค่า
เขียนโดยนักปรัชญา
 จอห์น ล็อก—Two Treatises of Government
 เดวิด ฮูม—A Treatise of Human Nature
 เรอเน เดการ์ต—Treatise on the World และ Compendium Musicae
 คาร์ล มากซ์—Das Kapital
 นิกโกเลาะ มาเกียเวลลี—The Prince, and Discourses on Livy
 แอ็กตอร์ แบร์ลีโยซ—Treatise on Instrumentation

ที่รู้จักโดยทั่ว
 สมเด็จพระเจ้าเจมส์ที่ 1 แห่งอังกฤษ—คู่มือการปกครองบาซิลิคอนโดรอน (Basilikon Doron)
 ซุนวู—ตำราพิชัยสงคราม
 โทมัส เพน—Rights of Man, Common Sense และ The Age of Reason
 ชาลส์ ดาร์วิน—The Origin of Species

เศรษฐศาสตร์
 Ludwig von Mises—Human Action
 Murray N. Rothbard—Man, Economy, and State
 Paul Samuelson—Foundations of Economic Analysis

สถาปัตยกรรม
De architectura, วิทรูเวียส (ca. 40 CE) 
De re aedificatoria, เลออน บัตติสตา อัลแบร์ตี (1450)
I Quattro Libri dell’Architettura, Andrea Palladio (1570)
# อาหารไทยภาคใต้
อาหารพื้นบ้านภาคใต้

         อาหารพื้นบ้านภาคใต้มีรสชาติโดดเด่นเป็นเอกลักษณ์เฉพาะ สืบเนื่องจากดินแดนของภาคใต้เคยเป็นศูนย์กลางการเดินเรือค้าขายของพ่อค้าจากอินเดีย จีนและชวา ทำให้วัฒนธรรมของชาวต่างชาติโดยเฉพาะอินเดียใต้ ซึ่งเป็นต้นตำรับในการใช้เครื่องเทศปรุงอาหารได้เข้ามามีอิทธิพลเป็นอย่างมาก

อาหารพื้นบ้านภาคใต้ทั่วไป มีลักษณะผสมผสานระหว่างอาหารไทยพื้นบ้านกับอาหารอินเดียใต้เช่น น้ำบูดู ซึ่งได้มาจากการหมักปลาทะเลสดผสมกับเม็ดเกลือ และมีความคล้ายคลึงกับอาหารมาเลเซีย อาหารของภาคใต้จึงมีรสเผ็ดมากกว่าภาคอื่นๆ และด้วยสภาพภูมิศาสตร์ที่อยู่ติดทะเลทั้งสองด้านจึงมีอาหารทะเลอุดมสมบูรณ์ แต่สภาพอากาศร้อนชื้น ฝนตกตลอดปี อาหารประเภทแกงและเครื่องจิ้มจึงมีรสจัด ช่วยให้ร่างกายอบอุ่น ป้องกันการเจ็บป่วยได้อีกด้วย

         ความหลากหลายในสำรับอาหารปักษ์ใต้ได้รับอิทธิพลจากอินเดียใต้ ทำให้เกิดตำรับอาหารใหม่มากมาย ล้วนผ่านวิธีการดัดแปลง ปรับปรุงเป็นวัฒนธรรมอาหารการกินที่ถ่ายทอดมาสู่รุ่นลูกรุ่นหลานในปัจจุบัน ทำให้มีลักษณะพิเศษแตกต่างจากภาคอื่นอย่างชัดเจนคือ รสชาติจัด เน้นเครื่องเทศและมีผักสารพัดชนิดที่เรียกว่า "ผักเหนาะ" ซึ่งเป็นพืชพื้นบ้านหาได้ในท้องถิ่นภาคใต้ เช่น สะตอ ลูกเหนียง ยอดกระถิน มากินร่วมด้วย เพื่อบรรเทารสเผ็ดของอาหาร ทั้งมีสรรพคุณเป็นยาอีกด้วย เนื้อสัตว์ที่นำมาปรุงเป็นอาหารส่วนมากนิยมสัตว์ทะเล เช่น ปลากระบอก ปลาทู ปูทะเล กุ้งหอย ซึ่งหาได้ในท้องถิ่น

อาหารพื้นบ้านของภาคใต้ เช่น แกงเหลือง แกงไตปลา นิยมใส่ขมิ้นปรุงอาหารเพื่อแก้รสคาว เครื่องจิ้มคือน้ำบูดูอาหารพื้นบ้านภาคใต้ที่มีชื่อเสียง เช่น

ไก่ต้มขมิ้น

ไก่ต้มขมิ้น เป็นอาหารที่มีรสเปรี้ยวนำ เหมาะสำหรับคนธาตุน้ำ เป็นหวัดเรื้อรัง รับประทานเผ็ด แก้ไอ ขับเสมหะ เพิ่มความสดชื่นให้กับร่างกาย 

แกงส้ม

แกงที่มีรสชาติเผ็ด จึงให้ความสดชื่นแก่ร่างกาย
# มาร์คเยอรมัน
มาร์คเยอรมัน เป็นสกุลเงินที่ใช้ในประเทศเยอรมนีจนถึง พ.ศ. 2545 จึงได้เปลี่ยนไปใช้เงินสกุลยูโรแทน โดยมีอัตราแลกเปลี่ยน 1 ยูโร ต่อ 1.95583 มาร์ค

 เหรียญและธนบัตร 
เหรียญที่ใช้ได้แก่ เหรียญ 1, 2, 5, 10, 50 เฟ็นนิค, 1 มาร์ค, 2 มาร์ค และ 5 มาร์ค ธนบัตรที่ใช้ได้แก่ ธนบัตร 5, 10, 20, 50, 100, 200, 500 และ 1000 มาร์ค
# ภาษาเฟลมิช
"ภาษาฟลามส์" เปลี่ยนทางมาที่นี่ สำหรับภาษา "ฟลามส์" ในมาตรฐานไอเอสโอ ดู ภาษาฟลามส์ตะวันตก

thumb|ภาษาราชการของเบลเยี่ยม:  ดัตช์,  ฝรั่งเศส, และ  เยอรมัน นครบรึสเซิล เป็นพื้นที่ที่ใชัภาษาราชการสองภาษาทั้งดัตช์และฝรั่งเศส|alt=
ภาษาฟลามส์  หรือภาษาเฟลมิช (อังกฤษ: Flemish) เป็นภาษาถิ่นของชาวฟลามส์ ในแฟลนเดอส์หรือเขตฟลามส์ของ ประเทศเบลเยียม ฟลามส์ไม่เชิงเป็นภาษา แต่เป็นสำเนียงหนึ่งของ ภาษาดัตช์มาตรฐาน (Algemeen Nederlands) ภาษาดัตช์เป็นหนึ่งใน 3 ภาษาราชการของเบลเยียม ใช้สื่อสารทั่วไปใน แฟลนเดอส์ และบรัสเซลส์ เมืองหลวงของประเทศเบลเยียม

 เชิงอรรถ
# ตราแผ่นดินของอินโดนีเซีย
ตราแผ่นดินของอินโดนีเซีย มีชื่อว่า "ตราครุฑปัญจศีล" ลักษณะเป็นรูปครุฑมีขนปีกข้างละ 17 ขน หาง 8 ขน โคนหาง 19 ขน และคอ 45 ขน หมายถึง วันที่ 17 สิงหาคม ค.ศ. 1945 ซึ่งเป็นวันประกาศเอกราช กลางตัวครุฑนั้นมีรูปโล่ ภายในโล่แบ่งเป็นสี่ส่วน และมีโล่ขนาดเล็กช้อนทับอีกชั้นหนึ่ง ดังบรรยายต่อไปนี้

 ช่องซ้ายบนของโล่บรรจุรูปหัวควายป่า (ในภาษาอินโดนีเซียเรียกว่า "บันเต็ง") ถือเป็นสัญลักษณ์ของประชาชน 
 ช่องขวาบนบรรจุรูปต้นไทร (ในภาษาอินโดนีเซียเรียกว่า "เบอริงิน")  หมายถึงลัทธิชาตินิยม 
 ช่องซ้ายล่างบรรจุรูปดอกฝ้ายและช่อรวงข้าว  (ในภาษาอินโดนีเซียเรียกว่า "ปาดิ ดัน กา ปาส") ได้แก่ความยุติธรรมในสังคม
 ช่องขวาล่างบรรจุสร้อยสีทองร้อยทรงสี่เหลี่ยมสลับทรงกลม (ในภาษาอินโดนีเซียเรียกว่า "รัน ไต้") คือหลักการของมนุษยธรรมและความผูกพันในสังคมมนุษย์ทื่ไม่มีจุดสิ้นสุด
 พื้นโล่ของช่องซ้ายบนและขวาล่างนั้นมีสีแดง  (ในภาษาอินโดนีเซียสีแดงเรียกว่า "เม รา") ส่วนช่องซ้ายล่างและขวาบนมีสีขาว  (ในภาษาอินโดนีเซียสีขาวเรียกว่า "ปู ตี") 
 โล่ขนาดเล็กที่อยู่กลางนั้นมีสีดำ บรรจุรูปดาวสีทอง หมายถึง ความเชื่อในพระเจ้า 

เบื้องล่างของตราที่เท้าของครุฑนั้นจับแพรแถบสีขาว บรรจุคำขวัญประจำชาติซึ่งเขียนเป็นภาษาอินโดนีเซียอย่างเก่า ความว่า "Bhinneka Tunggal lka"  (ในภาษาอินโดนีเซียเรียกว่า "บีเนก้า ตุงเกา อิกา") แปลได้ว่า "เอกภาพท่ามกลางความหลากหลาย" 

เหตุที่เรียกว่าตราครุฑปัญจศีล เพราะในโล่กลางตรานี้ได้บรรจุสัญลักษณ์ของหลักการทางการเมือง 5 ข้อของอินโดนีเซีย (ปัญจศีล - ชื่อพ้องกับหลักปัญจศีลของพระพุทธศาสนา) ตรานี้ออกแบบโดยสุลต่านฮามิดที่ 2 แห่งปนตียานัก (Sultan Hamid II of Pontianak) และได้ประกาศใช้เป็นตราแผ่นดินของอินโดนีเซียเมื่อวันที่ 11 กุมภาพันธ์ พ.ศ. 2493

 ประวัติ
# ลีราใหม่ตุรกี
ลีราใหม่ตุรกี เป็นสกุลเงินของประเทศตุรกีและไซปรัสเหนือ โดย 1 ลีราใหม่แบ่งออกเป็น 100 คุรัสใหม่

 ประวัติ 
เนื่องจากประเทศตุรกีประสบปัญหาเงินเฟ้ออย่างต่อเนื่องตั้งแต่ช่วง คริสต์ทศวรรษ 1970 จนถึง คริสต์ทศวรรษ 1990 ทำให้สกุลเงินลีราของตุรกีอ่อนค่าลงอย่างมาก ดังอัตราแลกเปลี่ยนต่อไปนี้
 พ.ศ. 2509 — 1 ดอลลาร์สหรัฐ = 9 ลีรา
 พ.ศ. 2523 — 1 ดอลลาร์สหรัฐ = 90 ลีรา
 พ.ศ. 2531 — 1 ดอลลาร์สหรัฐ = 1,300 ลีรา
 พ.ศ. 2538 — 1 ดอลลาร์สหรัฐ = 45,000 ลีรา
 พ.ศ. 2539 — 1 ดอลลาร์สหรัฐ = 107,000 ลีรา
 พ.ศ. 2544 — 1 ดอลลาร์สหรัฐ = 1,650,000 ลีรา
 พ.ศ. 2547 — 1 ดอลลาร์สหรัฐ = 1,350,000 ลีรา
 13 กรกฎาคม พ.ศ. 2550 — 1 ดอลลาร์สหรัฐ = 1.26 ลีราใหม่ หรือ 1,260,000 ลีรา

ในวันที่ 1 มกราคม พ.ศ. 2548 จึงได้มีการประกาศใช้เงินสกุลใหม่คือลีราใหม่ โดยให้ 1 ลีราใหม่ มีค่าเท่ากับ 1,000,000 ลีราเดิม ซึ่งเปรียบเสมือนเป็นการหารจำนวนตัวเลขลงไป 1 ล้านทำให้ดูไม่วุ่นวายมากนักและให้ประชาชนนำเงินสกุลเก่ามาแลกที่ธนาคารเป็นสกุล ลีราใหม่ ได้ ณ ตั้งแต่ 1 มกราคม พ.ศ. 2548 เป็นต้นไป

 เหรียญและธนบัตร 
เหรียญที่ใช้ได้แก่ เหรียญ 1, 5, 10, 25, 50 คุรัสใหม่ และ 1 ลีราใหม่ ธนบัตรที่ใช้ได้แก่ ธนบัตร 1, 5, 10, 20, 50 และ 100 ลีราใหม่
# หุ่นกระบอกน้ำ
หุ่นกระบอกน้ำ  เป็นการแสดงหุ่นกระบอกของเวียดนาม มีการแสดงเฉพาะที่ฮานอย ในโรงละครริมทะเลสาบฮว่านเกี๋ยม บนถนนดิงห์เตียมฮว่าง ในประเทศไทยมีการนำมาแสดงบางส่วนที่พัทยา

 การแสดง 
หุ่นกระบอกน้ำ ใช้ผู้เชิดอยู่หลังมู่ลี่ไม้ไผ่ที่มีการพรางไว้  ตัวหุ่นเชิดจะอยู่ที่ปลายไม้ที่ยาวพอที่จะยื่นออกมานอกฉากที่ผู้เชิดบังคับ มีกลไกบังคับมือหรืออวัยวะของหุ่นที่ทำจากไม้ฉำฉาที่เบาและพยุงน้ำหนักเมื่ออยู่ในน้ำ และการเชิดต้องไม่ให้เห็นไม้บังคับหุ่น จึงทำให้ดูเหมือนหุ่นมีลีลาของตนเอง
# ยากูชิมะ
ยากูชิมะ   เป็นเกาะรูปทรงกลมที่ตั้งอยู่ในจังหวัดคาโงชิมะ ประเทศญี่ปุ่น ห่างจากตัวเกาะคีวชูไปทางตะวันตกเฉียงใต้ประมาณ 60 กิโลเมตร ขึ้นทะเบียนเป็นมรดกโลกเมื่อ พ.ศ. 2536 พร้อมกับสถานที่อีก 3 แห่ง คือ ปราสาทฮิเมจิ วัดโฮรีว และเทือกเขาชิรากามิ โดยร้อยละ 21 ของเกาะหรือประมาณ 107.47 ตร.กม. (67,168.75 ไร่) จาก 504.88 ตร.กม. (315,550 ไร่) ที่ได้รับการขึ้นทะเบียนฯ

ลักษณะ
ตัวเกาะมีเส้นรอบวงประมาณ 132 กิโลเมตร มียอดเขามิยาโนอูระ (宮之浦岳) สูง 1,936 เมตรเป็นจุดสูงสุดของเกาะ บนเกาะเป็นแหล่งอาศัยของกวางและลิง และมีหมู่บ้านเล็กๆ 2 แห่งตั้งอยู่ จุดเด่นของเกาะคือต้นไม้ Cryptomeria หรือซูงิ (杉) ขนาดใหญ่จำนวนมากซึ่งมีอายุนับได้กว่าพันปี  เช่น ต้นโจมนซูงิ ซึ่งมีเส้นรอบวงถึง 16.1 เมตร สูง 30 เมตร และมีอายุกว่า 3,000 ปี นอกจากนั้นสภาพอากาศบนเกาะที่มีตั้งแต่สถาพอากาศแบบเขตกึ่งร้อนชื้นจนถึงสภาพอากาศแบบหนาวเย็น ยังเป็นจุดสนใจของเกาะนี้อีกด้วย

 มรดกโลก 
ยากูชิมะขึ้นทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 17 เมื่อ พ.ศ. 2536 ที่เมืองการ์ตาเฮนา ประเทศโคลอมเบีย ด้วยข้อกำหนดและหลักเกณฑ์ในการพิจารณา ดังต่อไปนี้
 (vii) - เป็นตัวอย่างที่เด่นชัดของการเป็นตัวแทนในวิวัฒนาการสำคัญต่างๆในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก
 (ix) - เป็นแหล่งที่เกิดจากปรากฏการณ์ทางธรรมชาติที่มีเอกลักษณ์หายากหรือสวยงามเป็นพิเศษ เช่น แม่น้ำ น้ำตก ภูเขา